108 
Miqikl, Monographia MelocactI. 
sed e costis tubercula pallida exigua secundum lineas spirales dispo- 
sita, selifcra, densa lana circuindala et tecta oriuntur, f|uil)us cepha- 
lium vel pars trunci llorcns componitur. Planta nunc adulta, llorere 
incipit. Tubercula autem ipsa pro vario evolutionis gradu differunt. 
Quae enim primum prope costas efformantur adbuc magis cohaerent 
et verticaliter sibi superposita sunt; tamen plures earum series quam 
costae in trunco sunt, efformantur, cum supra sinus etiam tales series 
inveniuntur. In apicibus adhuc maioribus spinulis erectis fascicula- 
tis obsita sunt. Sequentia autem tubercula spiraliter disposita, lana 
longiore instructa et spinis multo tenuioribus sctiformibus praedita 
inveniuntur. Cepbalium illud primo nascens a vertice lanuginoso 
plurium Echinocactovum vix differt. Deinde autem evidenter dif- 
1'erre intelligitur. Primo planum aut leviter convexum est, centro sub- 
impresso; sed in apice vel centro continuo increscens et diametro au- 
ctum in altum adseendit et cylindraceum, apice planum aut conve- 
xum, evadit, longitudine tandem ipsum truncum superans; diametro 
autem semper multo angustius est. Incrementum vero eadem ratione 
pcrlicitur ac ipsius trunci, nimirum ita ut mammillae, quae primum 
in apice adfuerant, novis exorientibus, sensim sensimque ad latera 
repellantur et tandem cylindri parietes occupent. Id non solum ce- 
phalii crescentis observatio docet, sed etiam cephaliorum provectio- 
rum consideratio confirmat, in quibus series baccarum vetustiorum 
exsiccatarum, quarum flores in apice cephalii adfuerant, in parieti- 
bus lateralibus dispositae inveniuntur. — Videtur cepbalium in aliis 
speciebus citius et normaliter in cylindrum excrescere, cum in aliis 
semper breve, hemisphaericum, aut deplanato- convexum inveniatur 
nec aetate etiam provecta adeo elongari videatur. Hae autem diffe- 
rentiae nondum satis perspectae et observatae, accuratius sunt inve- 
stigandae, ut exinde etiam lirmiores specierum characteres componi 
possint. 
